b'\n_START_ARTICLE_\nNorthern Game Summit\n_START_PARAGRAPH_\nNorthern Game Summit (NGS) on vuosittainen konferenssi pelialan ammattilaisille Kajaanissa. Kaksip\xc3\xa4iv\xc3\xa4isen tapahtuman aikana puhujat pit\xc3\xa4v\xc3\xa4t esityksi\xc3\xa4 rinnakkain, aihealueesta riippuen. N\xc3\xa4it\xc3\xa4 ovat olleet mm. pelisuunnittelu, ohjelmointi, grafiikka, virtuaalitodellisuus (VR) ja liiketoiminta. Osa aihealueista vaihtelee vuodesta riippuen. Tapahtuma j\xc3\xa4rjestet\xc3\xa4\xc3\xa4n yleens\xc3\xa4 syys-lokakuun vaihteessa.\n_START_SECTION_\nHistoria\n_START_PARAGRAPH_\nTapahtuma j\xc3\xa4rjestettiin ensimm\xc3\xa4isen kerran Kajaanin Ammattikorkeakoululla vuonna 2012. Puhujia tapahtumaan saapui puhujia lukuisista tunnetuista yrityksist\xc3\xa4, kuten Remedylt\xc3\xa4, Roviolta, Woogalta sek\xc3\xa4 Yagerilta._NEWLINE_Tapahtuman koko kasvoi suuremmaksi 2013 ja tapahtumapaikka siirtyi elokuvateatteri Bio Rex Kajaaniin. Puhujien sek\xc3\xa4 osallistujien m\xc3\xa4\xc3\xa4r\xc3\xa4 kasvoi ja tapahtuma muuttui laadukkaammaksi. Tapahtuma jatkoi hidasta kasvua niin puhujien kuin tapahtumankin laadussa.\xc2\xa0_NEWLINE_Vuonna 2016 tapahtuma sis\xc3\xa4lsi kolmannen, p\xc3\xa4\xc3\xa4tapahtumaa edelt\xc3\xa4v\xc3\xa4n, p\xc3\xa4iv\xc3\xa4n, jolloin Nordic Game Communityn yll\xc3\xa4pit\xc3\xa4m\xc3\xa4n Nordic Game Discovery Contestin osakilpailu pidettiin osana tapahtumaa. Vuoden suurimpia puhujia olivat Blizzard Entertainmentin Overwatch-pelin videomateriaalin tekninen johtaja Jim Jiang sek\xc3\xa4 TapOnItin perustaja ja teknologiajohtaja Tsahi Liberman.'